движение);
 Emax за дългата светлина на фар с дълга светлина или за фар с къса/дълга светлина.
 2.1.2.2. Резултати
 Разликата между фотометричните стойности, включваща допустимото отклонение при фотометричното измерване, измерена за всеки от образците преди и след изпитването, не трябва да надвишава 10 процента.
 2.2. Устойчивост на въздействието на атмосферни влияния и химични вещества
 2.2.1. Устойчивост на въздействието на атмосферни влияния
 Три нови образеца (лещи или образци от пластмаса) се подлагат на облъчване от източник, който има спектрално разпределение на енергията, близко до това на черно тяло при температура между 5 500 K и 6 000 K. Между източника и образците се поставят подходящи филтри, за да се намали, доколкото е възможно, излъчването с дължина на вълната по-малка от 295 nm и по-голяма от 2 500 nm. Образците трябва да се изложат на енергийно облъчване от 1 200 W/m2 ± 200 W/m2 в продължение на толкова време, че получената от тях светлинна енергия да е 4 500 MJ/m2 ± 200 MJ/m2. В ограденото пространство температурата, измерена върху черен екран, разположен на равнището на образците, трябва да е 50 °C ± 5 °C. За да се осигури равномерно облъчване, образците трябва да се въртят около излъчващия източник със скорост между 1 и 5 min-1.
 Образците се пръскат с дестилирана вода, която има проводимост по-малка от 1 mS/m при температура 23 °C ± 5 °C, съобразно следния цикъл:
 пръскане: 5 минути; сушене: 25 минути.
 2.2.2. Устойчивост на въздействието на химични вещества
 След изпитването, описано в точка 2.2.1 по-горе, и извършването на измерването, описано в точка 2.2.3.1 по-долу, външната повърхност на споменатите три образеца се подлага на обработката, описана в точка 2.2.2.2, със сместа, определена в точка 2.2.2.1 по-долу.
 2.2.2.1. Изпитвателна смес
 Изпитвателната смес е съставена от 61,5 процента n-хептан, 12,5 процента толуол, 7,5 процента етилов тетрахлорид, 12,5 процента трихлоретилен и 6 процента ксилол (обемни проценти).
 2.2.2.2. Нанасяне на изпитвателната смес
 Парче памучен плат се напоява до насищане (в съответствие със стандарта ISO 105) със сместа, определена в точка 2.2.2.1 по-горе, и след не повече от 10 секунди се нанася в продължение на 10 минути върху външната повърхност на образеца с налягане от 50 N/cm2, съответстващо на натиск от 100 N, приложен върху изпитвателна повърхност от 14 × 14 mm.
 По време на този период от 10 минути, парчето плат се напоява отново със сместа така че съставът на прилаганата течност да остава постоянно идентичен с предписания състав на изпитвателната смес.
 През периода на нанасяне упражняваното върху образеца налягане може да се компенсира така че да се избегне напукването, което това налягане може да причини.
 2.2.2.3. Почистване
 След нанасянето на изпитвателната смес образците се изсушават на открито и след това се измиват с разтвора, описан в точка 2.3 (Устойчивост на въздействието на миещи препарати), при 23 °C + 5 °C.
 След това образците внимателно се изплакват с дестилирана вода, която съдържа не повече от 0,2 процента примеси, при температура 23 °C ± 5 °C, след което се избърсват с мек плат.
 2.2.3. Резултати
 2.2.3.1.
 След изпитването на устойчивост на въздействието на атмосферни влияния, по